TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Golanil kasvab sõjaline pinge
Lähis-Idas tekib uus allianss
Palestiina ja okupatsioon - kaks väära terminit
Iisraeli peaminister Netanyahu ja Venemaa president Putin
on arutanud tõsiselt Iraani ja Liibanoni terrorirühmituse Hezbollah'
sõjalist kohalolu Golani piiril.
Iisrael on korduvalt hoiatanud nii Süüriat kui Venemaad
mitte lubama Iraanil Golanile läheneda ja sinna armeebaase ehitada.
President Putin märkis,
et selles on kokku lepitud USA presidendi Trumpiga.
Ta pidas silmas, et Venemaa loob Golanist idas olevasse piirkonda
20-kilomeetrise nn puhvertsooni,
mis algab Jordaania piirilt ja ulatub Iisraeli piirile Hermoni mäel.
USA-Venemaa kokkuleppe järgi hakkab Venemaa jälgima ka
piirkonna säilimist desarmeeritud tsoonina.
Iisraeli mure puudutab peamiselt asundusi ja baase Hermoni jalamil,
millest Süüria ja Iraani väed on vaid ca 7 km kaugusel.
Hoolimata president Putini kinnitusest,
et piirkonda valvab 1000 Vene piirivalvurit, teatas Iisrael,
et ei luba mitte rünnata objekte,
mida peab ohuks riigi julgeolekule.
22. novembrit võib pidada eriliseks Lähis-Ida tuleviku aspektist
nii sõjalis-poliitiliselt kui eelkõige prohvetlikult.
Sel päeval peeti Venemaa Musta mere kuurordis Sotšis arutelu,
mille tulemusel sõlmisid Venemaa, Türgi ja Iraan
pika perspektiivi koostöövorme.
Kuigi kõnelused puudutasid eelkõige Süüria olukorda
ja ISISe lõplikku hävitamist, oli näha ka prohvetlikke võimalusi,
mida ennustavad prohvet Hesekieli raamatu 38. ja 39. peatükid.
President Putin andis mõista,
et oli arutanud Süüria olukorda USA presidendi Trumpiga,
kes olevat teatanud,
et USA-l pole ISISe hävitamise kõrval Süüria tuleviku suhtes muid huve.
Nii Türgi kui Iraan peavad end esmatähtsaks,
kuid ka Liibanoni Hezbollah
jätkab olulise sõjalise jõu ja ohuna Iisraeli vastu
ja Iraan saab kindlustada positsioone ka Süüria pool.
Iisraeli peaminister kutsus ministrid ja peastaabiülema kriisiistungile,
et uut olukorda hinnata.
Venemaa, Türgi ja Iraani koalitsioon on saanud vabad käed Süüria suhtes,
kelle presidendile piisab sellest, et ta saab ametis jätkata.
Iisraeli valitsuse opositsioon
püüab peaminister Netanyahut jätkuvalt lahkuma sundida,
põhjuseks korruptsiooniga seotud politseijuurdlused.
Netanyahu ca 12-aastase peaministrikarjääri vältel
on neid süüdistusi esitatud regulaarselt.
Netanyahu on siiski keeldunud lahkumast, väites,
et süüdistustel pole mingit alust.
Ometi valis tema juhitud Likudi partei Knesseti spiikri Yuli Edelsteini
Netanyahu asemikuks juhuks,
kui ta ei saa politseijuurdluste tõttu ametikohuseid täita.
Opositsioon kardab siiski,
et Netanyahu korraldab kevadeks juba uued valimised,
kasutades ära Iisraeli 70. iseseisvuspäeva pidustusi ja seda,
et riik on tema juhtimisel majanduslikult ja sõjaliselt stabiilne.
Järgmised parlamendivalimised toimuvad igal juhul 2019. a
ja samas ei takista politseijuurdlus peaministri ülesannete täitmist.
Selleks võib saada alles võimalik süüdimõistmine.
Suur Briti päevaleht Daily Mail teatas,
et Inglismaa Kaitseministeerium otsustas osta Iisraelilt
pikalt arendatud ja lahinguväljal testitud
Iron Dome'i õhutõrjesüsteemi.
Patarei tahetakse paigutada Falklandi saartele
Lõuna-Atlandile, Argentiina ette.
Inglismaa ja Argentiina on vaielnud saarte omandiõiguse üle
juba paarsada aastat.
1982. a sattusid Argentiina ja Suurbritannia saarte pärast sõtta,
kuid need jäid pärast sedagi britide maaks.
Praegu on Iisraelist hangitava Iron Dome'i õhutõrjepatarei väärtus
veidi alla 100 miljoni dollari.
Brittide väitel on Iron Dome oma klassis
maailma arenenuim õhutõrjesüsteem.
Kuveidi ajaleht al-Qabas Daily
küsitles üht Saudi Araabia tähtsat meediategelast,
riigi valitsusele lähedalseisvat prints al-Waleed bin Talali.
Saudi printsi sõnul kaalub riik tõsiselt kaitseliidu sõlmimist Iisraeliga.
Põhjuseks olevat Iraani pidevalt kasvav mõju Lähis-Idas
ning Saudi-Araabia on üks selle esimestest vallutusobjektidest.
Prints bin Talali sõnul sõltub kogu Lähis-Ida tasakaal sellest,
kas praegune Saudi Araabia valitsus jääb võimule või mitte.
Iraan on korduvalt ähvardanud praegust saudide valitsust kukutada
nn Palestiina kaardi abil. Iraan ei taha,
et Iisrael ja palestiinlased sõlmiksid rahuni viiva lepingu.
Nad tahavad kukutada Iisraeli praeguse valitsuse
ja kasutada selleks nii Hamasi kui radikaalseid palestiina rühmitusi,
kes uut intifadat alustaksid.
"Seepärast on ülioluline, et meil oleks abiks jõuline liitlane,"
ütles prints bin Talal.
"Kui, või siis, kui algab järgmine Iraani või Süüria algatatud intifada,
seisame me Iisraeli kõrval."
Nii kiiresti võivad seisud Lähis-Idas muutuda.
Veel mõne aasta eest oleks sellist mõtet võimatuks peetud.
Kuveidi Investeerimisameti asepresident Abdullah al-Hadlaq
märkis 19. novembril intervjuus Kuveidi Alrai telekanalile,
et Iisrael on iseseisev, seaduslik ja sõltumatu riik
ning selle olemasoluga pole seotud okupatsioon,
vaid pigem rahva naasmine tõotatud maale.
"On tähtis näha, et kui Iisrael 1948. a loodi,
polnud regioonis ühtki Palestiina nimelist riiki.
Seega ei saa Iisrael ka sellist riiki okupeerida.
Kas seda tahetakse või mitte, Iisrael on iseseisev, sõltumatu riik.
Ta eksisteerib ja ta on esindatud ÜROs
ning enamik rahuarmastavaid riike tunnustavad seda.
Riigid, kes Iisraeli ei tunnusta, näiteks Põhja-Korea,
on kas diktatuurid või neid valitsetakse hirmu ja õudusega,"
ütles Abdullah al-Hadlaq.
Oma ameti kõrval on ta ka kolumnist hinnatud Kuveidi ajalehes Alwata.
"Mulle on väga selge,
et Iisraeli ajalugu ulatub kaugele iidsesse aega, kaugele enne islamit.
Seepärast peaksime moslemitena tunnustama,
et Iisraelil on õigus oma maale," rääkis al-Hadlaq küsitlejale.
Tema sõnul oleks palju tähtsam
luua liit USA, Iisraeli ja Pärsia lahe sunniitlike araabiamaadega,
et elimineerida ohufaktor, mida kujutavad Iraan ja Hezbollah.
Kuveidi Emiraat Iisraeli riiki siiski ei tunnusta
ega luba Iisraeli kodanikel
lennata näiteks Kuwait Airlines lennukitega.
See on tänaseks kõik.
Paluge rahu Jeruusalemmale ja jääge TV7 kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Lisainfo: www.tv7.ee
Jumal õnnistab neid, kes õnnistvad Iisraeli. Aitäh.